
	Angen darllen yn ehangach er mwyn cyfeirio at ystod eang o lenyddiaeth i gefnogi dy bwyntiau.
	Byddaf yn darllen mwy o lenyddiaeth.

	Angen cysylltu'r theori a'r arfer er mwyn ysgrifennu mewn modd llai disgrifiadol.
	Ar-ôl gwneud ymchwil, byddaf yn cefnogi syniadau ac atebion athrawon yn yr holiadur, gyda theori.
	Gwelwch yr adran Canlyniadau a Thrafodaeth i weld fy mod i’n defnyddio theori er mwyn cefnogi’r athrawon.

	Angen prawf-ddarllen y gwaith cyn ei gyflwyno i sicrhau bod pob brawddeg yn gwneud synnwyr.
	Byddaf yn darllen dros y gwaith ar y sgrin, ac hefyd byddaf yn printio’r aseiniad.
	Wnes i darllen tair gwaith ar y sgrin, ac wedyn wnes i darllen ar papur a gofyn i ffrind darllen y gwaith.

















Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.
Cwestiwn ymchwil: Ydy cwestiynu yn helpu plant i dysgu?

Cyflwyniad. 
Bwriad yr aseiniad hon yw i ymchwilio, casglu a gwerthuso gwybodaeth ar fy nghwestiwn ymchwil, sydd yn edrych mewn i’r effeithiolrwydd o gwestiynu yn y dosbarth, a’r effaith ar wybodaeth a datblygiad y disgybl yng nghyfnod allweddol 2. Byddaf yn ateb y cwestiwn ‘Ydy cwestiynu yn helpu plant i ddysgu?’ ble rwyf yn meddwl am y strategaethau gwahanol sydd ar waith, yr effaith yng ngwersi neu bynciau penodol, a’r effeithiolrwydd ar addysg y plentyn.
Dywedodd Vygotsky (Hausfather, 1996, tud.1-10) fod datblygiad y plentyn dim oherwydd dysgu, ond dysgu yw’r broses sy’n arwain at ddatblygiad. Mae asesu ar gyfer dysgu yw’r ffordd mae’r athrawon yn mesur datblygiad y plant yn ystod y wers, neu’r uned o waith.  
Defnyddiwyd agwedd fosaig (Clark, 2005) i gynnal ymchwil yn yr ysgol, wedi caniatâd wrth bennaeth yr ysgol. Gwelir atodiad 2 am y ddogfen caniatâd wedi’i llenwi gan y prifathro yn rhoi caniatâd i fi i arsylwi, cyfweld, cynnal holiaduron a hefyd dyfynni ddogfennau polisi’r ysgol o ran fy ymchwil am y cwestiwn byddaf yn ateb. Hefyd, mae’n bwysig cofio wnes i lenwi’r ffurflen foeseg gan y brifysgol, gwelir atodiad 1 am y ffurflen foeseg. Gofynnodd y ffurflen y rheswm dros ymchwilio, a fy methodoleg wrth gynnal fy ymchwil.
Atebwyd y cwestiwn “Why do teachers ask questions?” gan Wragg a Brown (2001, tud.6) wrth esbonio bod athrawon eisiau gweld os mae’r plant wedi dysgu’r wybodaeth o’r wers. Mae dealltwriaeth o’r datblygiad y plant yn holl bwysig i’r athrawon er mwyn adnabod y disgyblion sydd angen fwy o help, i gymharu â’r plant sydd wedi deall ac yn barod i symud ymlaen. Ar y llaw arall, defnyddir gwestiynu i ddyfnhau dealltwriaeth o wybodaeth neu o’r gwaith dysgwn yn y wers, i ysgogi cofio pan rydym yn adolygu gwaith ac i annog datrys problemau trwy gwestiynu’r dibynadwyedd gwybodaeth a datganiadau. Felly, byddaf yn ymchwilio i’r persbectif yr athrawon dosbarth ar gwestiynu, i weld os mae’n byw lan i’r ateb gan Wragg a Brown (2001, tud.6).
Adolygiad Llenyddiaeth. 
Disgrifia, Cambridge International Education Teaching and Learning Team (2014), Asesu ar gyfer Dysgu fel y ffordd mae’r addysgu a dysgu yn gwella’r ffordd mae’r plant yn deall y gwaith, yn asesu eu datblygiad â’u dealltwriaeth o’r gwaith, a hefyd yn rhoi mwy o bwyslais ar y plentyn i gymryd mwy o ran yn y broses o’u dysgu, sy’n magu hyder i’r plant deall beth sydd yn disgwyl wrthyn nhw yn ystod y pwnc, a’r flwyddyn. Mae’n hefyd helpu’r athrawon i roi adborth i’r plant, a hefyd i gynllunio’u gwersi gan adnabod beth sydd angen ail-ddysgu, neu adolygu. Gall yr athrawon hefyd creu cynllun unigol i’r dysgwyr wrth asesu beth maent wedi deall, a’u datblygiad yn ystod y gyfres o wersi yn y pwnc.

Description automatically generated]
(Cambridge International Education Teaching and Learning Team, 2014).
Gall asesu ar gyfer dysgu fod yng nghylched ble bydd yr athro a’r disgybl yn asesu ble mae’r dysgwr wedi cyrraedd, i weithio ar eu datblygiad yn y pwnc, a chynllunio’r llwybr i gyflawni’r targedau (Cambridge International Education Teaching and Learning Team, 2014).
Rhestra Florez a Sammons (2013) y pedwar agwedd o asesu ar gyfer dysgu fel ansawdd yr adborth, hunan asesu ac asesu cyfoed, meini prawf llwyddiant a cwestiynu. Dweda Rhind (2017, tud.2) bod yr agwedd bwysicaf o adborth yw adborth ffurfiannol. Esbonia Rhind (2017, tud.3-6) rhaid i’r athro a’r disgybl bod rhan o’r drafodaeth o ran adborth Asesu ar gyfer Dysgu. Dyle disgybl derbyn adborth o’u gwaith wrth yr athro, ac wedyn dyle’r athro derbyn adborth o’r disgybl ar sut mae’r disgybl yn teimlo am eu gwaith. Dylai’r disgyblion derbyn y siawns i roi adborth i’r athro ar sut maent yn gweithio, ar lefel eu gwaith a’u gwybodaeth o’r hyn maent wedi dysgu. Cytuna Hattie a Timperley (2007) fod adborth yw’r agwedd bwysicaf i ddatblygiad y plentyn yn addysgol. Mae’r ddau hefyd yn sôn bod yr effaith ar daith addysgol y plentyn yn gallu bod yn bositif neu’n negyddol. Meddyliwyd gan Hattie a Timperley (2007) “It is most powerful when it addresses faulty interpretations, not a total lack of understanding.” bod adborth yn fwyaf effeithiol pan fydd yr athrawon yn cywiro’r disgybl trwy gywiro dehongliad y disgybl o'r cwestiwn, gwybodaeth neu ddealltwriaeth, heb ddiystyru nad yw'r disgybl yn gwybod y testun dan sylw.
Yr ail agwedd rhestra Florez a Sammons (2013) yw hunanasesu ac asesu cyfoed. Esbonia NFER (2012) y pwysigrwydd o asesiad cyfoed a hunanasesiad fel rhan o ymarfer asesu ar gyfer dysgu'r athro dosbarth fel agweddau pwysig i’r dysgu’r plant. Wrth i’r athro dosbarth wreiddio hunanasesu ac asesu cyfoed yn nhrefn yr ystafell ddosbarth, gall yr agwedd hon ddod yn hynod effeithiol i gymell a gwthio’r disgyblion ymhellach yn eu dysgu, a fydd yn gwella eu llwyddiant academaidd. Mae cyfarwyddyd gan NFER (2012) yn arwain yr athrawon i weithredu asesiad cyfoed yn gyntaf, er mwyn dangos i’r disgyblion sut i farcio, asesu, a darganfod gwendidau yng ngwaith rhywun arall, cyn gallu gwneud yr un peth ar gyfer eu gwaith eu hunain.
Trwy asesu cyfoedion, bydd y disgybl yn gallu beirniadu darn o waith a wneir gan eraill, er mwyn deall wedyn sut i wella ei hunanasesiad. Bydd hyn yn galluogi’r disgybl i weld sut mae eraill wedi gwneud, cyn nodi eu gwendidau, i weld y gwelliannau sydd eu hangen, ac yna yn y dyfodol weld eu gwelliannau o’r dasg gyntaf, i’r olaf. Dyweda NFER (2012) bod athrawon yn cytuno gyda’r defnydd o asesu cyfoed a hunanasesiad, trwy ddweud bod yr agwedd hon yn helpu i ddatblygu medrau hunanasesu ac asesu cymheiriaid. Mae'r sgiliau hyn yn werthfawr fel buddsoddiad ar gyfer y dyfodol hirdymor. Mae disgyblion hefyd yn dod yn fwy beirniadol o waith eu cyfoedion a'u gwaith eu hunain nag y byddai eu hathrawon. Ac yn olaf, mae hyd yn oed disgyblion gallu isel yn ei chael yn gymhelliant mawr i asesu cymheiriaid gan fod ganddynt gynulleidfa fwy ar gyfer eu gwaith.
Y drydedd agwedd rhestra Florez a Sammons (2013) yw Meini Prawf Llwyddiant. Diffinia Twinlk (2020) meini prawf llwyddiant fel “set of features which a teacher wants to see in a child's work throughout a lesson or term”. Dyle pob athro lan a lawr y system addysg defnyddio meini prawf llwyddiant ar ddechrau pob tasg, thema a blwyddyn wrth drafod gyda’r disgyblion beth sydd yn disgwyl ohonyn nhw cyn diwedd y dasg, thema neu’r flwyddyn. Mae’r agwedd o feini prawf llwyddiant yn holl bwysig i’r athrawon i ddarparu targedau, amcanion a’r lefel y gwaith dyle’r disgyblion bwrw a gweithio ar yn ystod y flwyddyn. Defnyddia Clarke (2009) ‘amcanion dysgu a meini prawf llwyddiant’ fel pwnc ar gyfer astudiaeth achos. Nod astudiaeth achos Clarke (2009) oedd archwilio, gweithredu a gwerthuso meini prawf llwyddiant yn yr ystafell ddosbarth cynradd. Mae Clarke (2009) yn archwilio effaith defnyddio'r offeryn asesu ar gyfer dysgu hwn yn y dosbarth i gynyddu lefel gwaith, sgiliau a chymhelliant disgyblion. Mae'r canlyniadau, sy'n cynnwys: " Raises self-esteem - they set the targets i.e. success criteria and get positive feedback when they self assess and see that their work satisfies the criteria.", a "Seeing a child’s previous work inspires them - but also they want to do “better”" yn caniatáu trosolwg hyderus o'r offeryn sy'n dweud wrthym fod defnyddio meini prawf llwyddiant nid yn unig yn cynyddu lefel gwaith disgyblion, ond hefyd yn cynyddu eu cymhelliant a'u hunan-barch tuag at eu gwaith. Mae gadael i'r disgyblion greu eu meini prawf llwyddiant eu hunain yn rhoi'r effaith fwyaf ar ddatblygiad academaidd a chymdeithasol y plentyn.
Y bedwaredd agwedd, a’r agwedd ar gwestiwn i fy ymchwil, rhestra Florez a Sammons (2013) yw Cwestiynu. Diffinia RSC Education (2008) cwestiynu fel techneg asesu ar gyfer dysgu, sydd yn effeithiol i gadarnhau gwybodaeth a dealltwriaeth y disgyblion o wybodaeth neu'r dasg. Dyweda’r gwefan bod defnydd effeithiol yw pan fydd yr athro’n herio credoau disgybl, yn dangos ei gynnydd, yn asesu ei wybodaeth - naill ai gwybodaeth sydd eisoes yn ei feddiant, neu wybodaeth newydd, ac i helpu i ddatblygu eu dealltwriaeth o’r wybodaeth newydd, neu hyd yn oed y dasg y mae i’w chwblhau. Cytuna Pagliaro (2017, tud 9-13) bod cwestiynu yn sgil sy’n effeithiol yn y dosbarth er mwyn i’r disgybl cyrraedd safon uwch yn eu dealltwriaeth o waith a'u gwybodaeth. Dyweda Pagliaro (2017, tud 9-13) wrthym sut mae’r athro’n chwarae rhan hanfodol yn natblygiad cwestiynu yn yr ystafell ddosbarth, a sgil unigol disgybl i gwestiynu eu gwybodaeth a’u dealltwriaeth eu hunain. Po orau fydd y cwestiwn, dyfnaf fydd gwybodaeth y disgyblion am bwnc. Gall cwestiwn athro sbarduno disgybl i greu is gwestiynau, a meddwl annibynnol er mwyn cael yr ateb i’r cwestiwn gwreiddiol. Eto, cytuna Didau (2012) bod cwestiynu yn hanfodol i’r cynnydd safon gwaith y plant yn y dosbarth. Trwy gwestiynu’r disgyblion sy’n rhoi’u llaw lan pob tro, rydym yn helpu i gynyddu’u IQ nhw, ond rydym yn creu bwlch rhwng hunan cyflawniad a’r grwpiau gallu yn y dosbarth. Felly, mae’n bwysig i gwestiynu’r dosbarth cyfan, yn casglu atebion wrth bob un disgybl, ac wedyn asesu os oes angen adolygu’r wybodaeth neu’r dasg, neu os mae’r disgyblion yn deall yn iawn, ac felly os gallwn symud ymlaen i’r darn nesaf o’r gwaith.
Methodoleg. 
Cyn cychwyn ar fy ymchwil, roedd angen i mi ymgyfarwyddo gyda’r canllawiau BERA (2018) er mwyn deall beth oedd iawn ac yn gyfreithiol i’w wneud wrth ymchwilio mewn lleoliad addysgol. Cymdeithas Ymchwil Addysgol Prydain (BERA) yw cartref ymchwil addysgol yn y Deyrnas Unedig. Mae BERA yn caniatáu i'w haelodau, neu'r rhai nad ydynt yn aelodau, ddeall beth i'w wneud a pheidio â'i wneud wrth gynnal ymchwil addysgol. Nod BERA yw gwella ansawdd ymchwil o fewn addysg, hefyd nod BERA yw meithrin gallu ymchwil mwy yn y lleoliad addysgol. Bwriad y canllawiau a grëwyd gan BERA (2018, tud.1-2) yw caniatáu i ymchwilwyr ddeall y nodau a'r gwerthoedd moesegol, caniatáu i'r ymchwilydd gynnal yr ymchwil yn ddiogel, a chadw at yr holl gyfreithiau a rheolau moesegol. 
Yn ystod fy ymchwil, byddaf yn defnyddio’r Agwedd Mosaig i wrando a thrafod syniadau yr athrawon. Dyweda Clark (2005) bod llais yr athrawon yn bwysig, ac mae eu persbectif yn faes gwybodaeth allweddol i'w gasglu pan fydd eisiau gwybod sut mae asesu ar gyfer dysgu yn effeithio arnyn nhw, a'u dysgu. Datblygodd yr agwedd Mosaig i wneud yn siŵr fod. Defnyddiwn nifer o offeryn ymchwil i ymchwilio mewn i’r effaith o gwestiynu yn y dosbarth. Byddaf yn arsylwi’r agwedd asesu ar gyfer dysgu ar waith yn y dosbarth i weld sut mae’n cael ei ddefnyddio, i’w dilyn gan holiaduron wedi’i gyflawni gan athrawon dosbarth, ac wedyn cyfweliadau a’r pennaeth Cyfnod Allweddol 2. Cytuna Clark (2005, tud.14) am y defnydd o arsylwi a chyfweliadau fel rhan o’r dulliau yn yr ‘darnau’ methodolegol o’r dull Mosaig.
Wrth ddefnyddio holiaduron i gasglu data, byddaf yn rhoi’r ffocws i ofyn i’r athrawon yr ysgol am y dechneg asesu ar gyfer dysgu cwestiynu. Dyweda Denscombe (2014, tud.166-167) bod defnydd o holiadur i gasglu gwybodaeth yn holl bwysig fel offeryn ymchwil i gasglu safbwyntiau ac agweddau pobl tuag at y pwnc, heb newid eu hagwedd tuag ato. Cytuna Clive (2021) gyda Denscombe a’i sylwadau ar holiaduron. Dyweda Clive fod holiaduron yw’r ffordd symlaf ond y fwyaf effeithiol i holi cwestiynau, a chasglu data mewn ymchwil ar-lein.  
Cyfeiria’r ddogfen canllawiau BERA (2018, tud 9-15) at bwysigrwydd caniatâd wrth y bobl sy’n ymateb i’r holiadur, cyfweliad neu unrhyw ran o fy ymchwil. Yn gyntaf, disgwylir i unrhyw ymchwilydd gasglu caniatâd angenrheidiol y cyfranogwyr, gan ddatgan eu bod yn hapus i'r ymchwilydd gasglu, storio a defnyddio ei ddata, yn ddienw. Rhaid i'r ymchwil hefyd roi dealltwriaeth gref i'r cyfranogwyr o'r ymchwil a pham y gofynnwyd iddynt gymryd rhan. Mae'r BERA (2018, tud. 10-11) hefyd yn nodi sut nad yw'r holl ddata a ffigurau'n cael eu gwneud yn gyhoeddus gan gyn-ymchwilwyr gyda chaniatâd i'w defnyddio mewn ymchwil arall gan ymchwilwyr, felly dylai'r ymchwilydd sicrhau bob amser nad oes hawlfraint ar y data a ddefnyddir. . Mae canllawiau BERA (2018, tud. 12) hefyd yn nodi y dylai unrhyw un nad yw’n cydsynio i’w ddata gael ei gyhoeddi, gael y dymuniad hwnnw, a dylai’r ymchwilydd barchu ei benderfyniad.
Yn ail, mae'r BERA (2018, tud.18) yn siarad am hawl y cyfranogwyr i dynnu'n ôl o'r ymchwil. Dylai pob ymchwilydd barchu hawl pob cyfranogwr i dynnu'n ôl o'u hymchwil os gofynnir iddynt. Yn fy holiadur, a welwch yn fy mhedwerydd atodiad, yr unig ddau gwestiwn sydd angen ateb yw’r cwestiwn cyntaf a’r cwestiwn olaf, y cyntaf yw gofyn i’r cyfranogwr ddarllen am yr ymchwil a chytuno a yw’n hapus i ateb y cwestiwn. Yna mae’r cwestiwn olaf yn fy holiadur, gweler atodiad 4, yn gofyn i’r cyfranogwr gadarnhau ei fod yn hapus i’w atebion a’u data gael eu defnyddio fel rhan o’m hymchwil, ac yn y diwedd fy asesiad. Mae canllawiau BERA (2018, tud.18) yn symud ymlaen i ddweud y gall cyfranogwr hefyd ymuno yn ôl yn yr ymchwil, ac felly, dyma pam y penderfynais ddilyn y dull hwn o ganiatáu i’r cyfranogwr ddewis pa gwestiynau i’w hateb, gan bwysleisio nad oes rheidrwydd arnynt i ateb pob cwestiwn os nad ydynt yn hapus. Gwneuthum yn siŵr hefyd fod y person y cyfwelais ag ef, gweler atodiad 3 ar gyfer fy nghwestiynau cyfweliad, wedi rhoi caniatâd llafar ac yn hapus i mi ddefnyddio eu data yn fy ymchwil, gan ganiatáu i mi ddefnyddio eu hatebion yn fy asesiad.
Yn olaf, rhan hynod bwysig arall o ganllawiau BERA (2018, tud.21-24) yw fy rhwymedigaeth, fel yr ymchwilydd, i gadw at y deddfau preifatrwydd a chadw data’r cyfranogwyr yn ddiogel rhag cael eu defnyddio’n gyhoeddus, sy’n golygu bod eu data sicrhawyd i'm llygaid yn unig. Mae'r canllawiau yn dweud "Researchers should recognise the entitlement of both institutions and individual participants to privacy, and should accord them their rights to confidentiality and anonymity.". Er mwyn gwneud hyn, nodais yn y ffurflen foeseg a gwblhawyd gennyf i, sydd ar gael yn fy atodiad cyntaf gweler atodiad 1, y byddaf yn cyfeirio at y cyfranogwyr fel 'cyfranogwr 1' a 'cyfranogwr 2' ac ati. Sylweddolais hefyd fod angen i mi gadw at safonau cyfrinachedd, felly ni ofynnais unrhyw gwestiynau sy’n torri’r safonau hyn yn y naill na’r llall o’m holiadur, a welir yn atodiad 4, nac yn fy nghyfweliad, gweler y cwestiynau a ofynnwyd yn atodiad 3, megis gofyn am enwau , swyddi yn yr ysgol, neu enw'r ysgol. 
Er mwyn cadw data'r cyfranogwyr yn ddiogel rhag cael eu datgelu, dywedir yn fy ffurflen moeseg (gweler atodiad 1) y byddwn yn cadw'r holl ddata wedi'i ddiogelu yn system cwmwl Office 365 fy mhrifysgol sydd wedi'i diogelu â chyfrinair personol a dilysiad dau ffactor. Addewais hefyd y bydd yr holl ddata yn cael ei ddileu unwaith y bydd yr aseiniad wedi'i gwblhau a'i lwytho i fyny yn llwyddiannus i'r system.
Canlyniadau a Thrafodaeth. 
Yn yr adran hon o’m hasesiad, rwy’n symud ymlaen i asesu’r data a roddwyd yn ddienw gan yr athrawon a gytunodd i lenwi fy holiadur. Byddaf hefyd yn ceisio cysylltu atebion yr athrawon ag unrhyw lenyddiaeth sydd ar gael. 
Er mwyn ateb fy nghwestiwn, “Ydy cwestiynu yn helpu plant i ddysgu?”, roedd yn rhaid i mi gasglu gwybodaeth a data o ystod o ffynonellau. Gallwch weld bod ymchwil llenyddiaeth yn cymeradwyo’n hyderus y ddamcaniaeth bod cwestiynu yn effeithiol iawn i helpu gyda datblygiad academaidd a chyflawniad academaidd disgyblion, ond roeddwn i hefyd eisiau cael atebion gan weithwyr proffesiynol sy’n gweithio yn ystafelloedd dosbarth ein cenhedloedd ar hyn o bryd, a chael profiad o’r defnydd o gwestiynu o ddydd i ddydd. Cynhaliais holiadur ar-lein, gan ofyn amrywiaeth o gwestiynau i athrawon o ysgol leol ar y pwnc o gwestiynu fel techneg asesu ar gyfer dysgu. Mae’r holiadur hwn ar gael yn atodiad 4. Hefyd. Cynhaliais gyfweliad ffurfiol gyda phennaeth Cyfnod Allweddol 2 (CA2) yn yr ysgol hon, mae’r cwestiynau ar gael yn atodiad 3. Ac yn olaf, ar ddiwrnod yr ymchwil, arsylwais AthroA yn addysgu 2 gwersi, a defnyddio dulliau holi yn ei gwersi i herio, ysgogi ac asesu gwybodaeth y plant cyn, yn ystod ac ar ôl y wers.  
Dechreuwn trwy ddiolch pob un wnaeth ymateb i’r holiadur, ac i bob un wnaeth cytuno i mi ddefnyddio eu hatebion, trwy gytuno i gwestiwn 1 a 10. Gwelwch atodiad 4 i weld yr holiadur.
Edrychwn at yr ail cwestiwn, ble gofynnais i’r athrawon os ydyn nhw’n defnyddio cwestiynu yn eu gwersi. Dyweda’r pedwar cyfranogwr eu fod yn defnyddio’r dechneg hyn. Gofynnais, am y trydydd cwestiwn yn yr holiadur, gwelir atodiad 4 sef yr holiadur, i’r cyfranogwyr i ateb wrth dewis rhif o raddfa 1 i 10 o’i teimladau ar pa mor ddefnyddiol yw’r dechneg o gwestiynu. Gwelwn wrth y graff fod yr athrawon yn meddwl bod defnydd o’r dechneg cwestiynu’n defnyddiol yn y dosbarth. Gall hyn dangos bod theori Didau (2012) yn gywir, bod cwestiynu’n hanfodol i cynyddu safon gwaith y disgyblion. Dyweda’r atebion i’r pedwaredd cwestiwn fod yr athrawon yn defnyddio’r dechneg ym mhob gwers ar yr amserlen.
Yn cwestiwn 5, dyweda’r pedwar cyfranogwyr bod cwestiynu’n hanfodol i’w ddefnyddio yn y dosbarth, gyda’r pedwar athro a’u barn gwahanol o’r rheswm dros defnyddio. Dyweda AthroA ei fod yn ddefnyddio cwestiynu i derbyn syniadau’r plant o rhan y gwaith a’r gwybodaeth, ac hefyd gallwn clywed barn y disgyblion o’r hyn maent yn ddysgu. Dyweda AthroC fod yn defnyddio cwestiynu er mwyn asesu dealltwriaeth y plant o’r gofynion y wers. Cytuna AthroB ac AthroCh bod defnydd o cwestiynu yn y dosbarth yn ddefnyddiol i ddarganfod aelodau’r dosbarth sydd yn deall gofynion y wers, a’u dealltwriaeth o’r gwybodaeth a dysgon yn y wers. Cytuna TES (2019) bod cwestiynu yn hanfodol yn y wers, a bod angen rheswm glir ar phob cwestiwn.
Gofyna cwestiwn chwech am gwahanol strategaethau defnyddia’r athrawon a cyfrannodd i’r holiadur, gwelir atodiad 4 sef yr holiadur am y cwestiwn llawn.  Gwelir wrth y graff bod athrawon yn defnyddio strategaethau eang i cwestiynu yn y dosbarth. Gwelwn 2 allan o 4 o’r athrawon dweud eu fod yn defnyddio byrddau gwyn fel techneg asesu ar gyfer dysgu, cwestiynu. Cytuna’r pennaeth CA2 yr ysgol ar defnydd o byrddau gwyn fel adnodd, a’r techneg fwyaf effeithiol. Dyweda’r pennaeth CA2 bod y techneg o byrddau gwyn yn fwyaf effeithiol yn gwersi mathemateg oherwydd gall yr athro gwneud yn siŵr fod pob un aelod o’r dosbarth yn ymateb i’r cwestiwn oherwydd mae’r gofynion o’r dasg yw i’r plant ysgrifennu eu hateb ar y bwrdd gwyn, ac wedyn dangos yn yr awyr. Gwelir atodiad 3 am cwestiynau’r cyfweliad, trafodwyd cwestiwn 3,4,5 a 6. Cytuna Friis (2021) ar ddefnydd o byrddau gwyn yn y dosbarth, oherwydd eu fod yn hawdd i defnyddio, ac i asesu pob disgybl yn y dosbarth. Mae’r techneg yn rhoi’r cyfle i’r athro i gweld, ac i weithredu ar feysydd o wallau ar unwaith yn y dosbarth. Mantais fawr yw bod disgyblion yn gweld bod eu hateb yn hawdd ei rwbio i ffwrdd, felly nid ydynt yn pwysleisio cymaint i wneud camgymeriadau. Hefyd nid yw disgyblion yn ei weld fel gwaith, mwy fel gêm felly gallant wneud mwy o waith, wrth iddynt gystadlu yn erbyn gweddill y dosbarth, a gwneud mwy o ymdrech yn y gwaith. Cytuna’r pedwar athro yng nghwestiwn 7 a 8, o’r holiadur yn atodiad 4, bod byrddau gwyn, a’r ddefnydd o’r adnodd yma yw’r dechneg fwyaf effeithiol. 
Dyweda un athro eu fod yn plethu cwisiau Kahoot yn ei gwersi hefyd, gan nodi fod y disgyblion yn fwynhau’r cystadleuaeth sy’n dod gyda’r cwisiau. Cytuna Punyanunt-Carter (2017) bod Kahoot yn ffordd hwylus a rhyngweithiol i pob aelod o’r ddosbarth i asesu beth mae’r plant wedi dysgu, ac i’r athro gweld beth sydd angen mwy o waith.
Yn olaf, cwestiynir holiadur, sydd ar gael yn atodiad 4, ar barn yr athrawon am y ffordd gorau i cael ymateb wrth y plant trwy cwestiynu. Dyweda’r mwyafrif bod y ffordd gorau yw i bownsio’r cwestiynau o gwmpas y dosbarth, gan gofyn pob un yn unigol, yn cofio bod lefelau gallu pob un yn gwahanol. Yn yr un modd, mae McGill (2011) yn sôn am dechneg holi o'r enw "Pose, Pause, Pounce, Bounce". Pose yw lle mae’r athrawon yn gyntaf yn rhoi’r cyd-destun a’r wybodaeth i’r dosbarth, yn mynnu bod pob disgybl yn cadw ei ddwylo i lawr ac yn darparu’r holl gwestiynau cyn eu gofyn. Yna, Pause, yw lle mae'r holl ddosbarth yn cael ei gynnal i feddwl am atebion i'r cwestiynau. Ar ôl hyn, mae'r athro wedyn, Pounce, yn gofyn y cwestiynau'n gyflym o amgylch y dosbarth, gan ofyn i fyfyriwr 1 ateb, yna'n gyflym, Bounce, bownsio i fyfyriwr2 i ofyn eu barn am yr ateb ymlaen llaw. Os nad yw myfyriwr1 yn ateb, yna mae myfyriwr2 yn ateb, ac mae'r athro'n bownsio i fyfyriwr3 am farn. Mae hyn yn achosi'r disgyblion nid yn unig i ateb yn unigol, ond hefyd i roi eu barn am ateb eu cyfoedion.
Casgliad. 
Wrth gynnal ymchwil i mewn i fy nghwestiwn ymchwil: “Ydy cwestiynu yn helpu plant i ddysgu?”, darganfyddais bod athrawon yn defnyddio llawer o gwestiynu tu fewn eu gwersi yng Nghyfnod Allweddol Dau. Gwelwn astudiaeth achos yn Goleg yn Lloegr (Education & Training Foundation, 2019, tud 4) bod datblygiad o gwestiynu fel asesiad ar gyfer dysgu yn creu ymatebion cadarnhaol a chynnydd mewn ymgysylltiad â gwersi a gwell dealltwriaeth o waith i fyfyrwyr. Dangosir defnydd o gwestiynu yn ysbrydoli cynnydd o’u hyder o’r wybodaeth y disgyblion cyn y wers / thema, a’u hunangred i fod yn gywir wrth ateb, ac i geisio ateb a chyfrannu yn y wers.
Gwelwn wrth yr holiadur bod yr athrawon yn yr ysgol yma’n gwerthfawrogi’r dechneg asesu ar gyfer dysgu cwestiynu, gan fod pob athro sydd wedi ateb fy holiadur yn dweud bod yr ydyn yn defnyddio’r dechneg yn y dosbarth, sydd yn dangos fod y dechneg ym mhoblogaidd, sydd yn cwestiynu’r effeithiolrwydd ym mywyd addysg y plentyn. Gan edrych wedyn ar adolygiad llenyddiaeth, a’r rhan gwestiynu, gwelwn hyn wedi’i phrofi’n iawn wrth Pagliaro (2017) a RSC Education (2008). Dwedais fod cwestiynu’n helpu’r athrawon deall beth sydd angen gwneud i’r plant derbyn dealltwriaeth 100% o’r gwaith a’r wybodaeth dysgon yn y gwersi, term.
Er i fi asesu’r datblygiad addysgol y plentyn yn y dosbarth, byddaf yn defnyddio cwestiynu fel cwis ar ddiwedd thema i gwestiynu’r wybodaeth y plentyn, er mwyn gweld datblygiad yn eu sgiliau, a hefyd i weld y wybodaeth enillodd y plant wrth astudio’r thema. Rwyf yn hoff iawn o’r dechneg “Pose, Pause, Pounce, Bounce” gan McGill (2011), oherwydd mae’n gadael i’r disgyblion ymateb yn unigol, gan hefyd rhoi’r siawns i’r disgybl nesaf i ymestyn neu anghytuno gyda’r ateb i’r disgybl blaenorol. Wrth darganfod y techneg yma, gallaf gweld bydd ymchwil yn pwysig iawn i mi o fewn fy yrfa addysgu, oherwydd bydd angen gwneud yn siŵr rwyf yn defnyddio’r dechnegau cywir i fy addysgu, ac hefyd i helpu fy dosbarth, ac i’r plant datblygu ac elwa’r mwyaf.
Yn fy marn i, dyma sut dyle ni, fel athrawon, cwestiynu yn y dosbarth, trwy cwestiynu’n unigol, ac trwy ymchwilio, dangosir hyn i fod yn wir gan damcaniaethwyr, ac hefyd athrawon sydd yn y dosbarth nawr.
(3827 o eiriau).

Dewiswch y strategaethau rydych chi'n eu defnyddio yn y dosbarth.

